Source: http://www.csmploiesti.ro/2019/11/24/echipa-de-handbal-juniori-3-a-clubului-victorie-fara-emotii-cu-css-tecuci/
Timestamp: 2020-06-04 13:58:45+00:00

Document:
Echipa de handbal juniori 3 a clubului, victorie fără emoţii cu CSŞ Tecuci | CSM Ploiesti
Echipa de handbal juniori 3 a clubului, victorie fără emoţii cu CSŞ Tecuci
Home / Featured / Echipa de handbal juniori 3 a clubului, victorie fără emoţii cu CSŞ Tecuci
noiembrie2424 noiembrie 2019
Singura echipă de juniori care a evoluat în acest weekend într-o competiţie organizată de FRH a fost cea pregătită de Ramona Ştefan. Juniorii 3 au jucat, în etapa a 11-a, în Sala „Olimpia”, cu ultima clasată în Seria C masculină, CSŞ Tecuci, şi s-au impus previzibil, cu 32-24 (14-10). Meciul a fost lejer încă din debut, când CSM Ploieşti s-a desprins la 6-1 şi 8-2, aşa că s-a putut profita pentru ca toţi cei 16 jucători trecuţi pe raportul de arbitraj să prindă cât mai multe minute în teren. Spre final, diferenţa a crescut destul de mult, până la 30-17 (minutul 43), dar numeroasele schimbări făcute de Ramona Ştefan le-au permis oaspeţilor să încheie partida la o diferenţă cât de cât decentă, de opt goluri.
Ramona Ştefan a folosit, sâmbătă, următorii jucători: B. Nuţă, D. Ştefan – B. Bondarenco (5 goluri), G. Roşu (4), R. Enescu (4), I. Stănescu (4), D. Radu (3), R. Floroiu (2), R. Popescu (2), D. Pioaru (2), Şt. Vîlcu (2), A. Voicu (2), A. Dumitrache (1), L. Constantin (1), A. Muşoiu şi T. Stoica.
Dacă, în acest weekend, au jucat cu cea mai slabă echipă a seriei, în schimb, în weekend-ul următor, pe băieţi îi aşteaptă cel mai greu meci din campionat, ei urmând să joace, sâmbătă, la prima clasată, CS Orăşenesc Mizil.
Cealaltă formaţie care a avut meci în acest weekend a fost cea din Divizia A, băieţii pregătiţi de Silviu Stănescu jucând, în această seară, pe terenul primei clasate din Seria B, CS Medgidia. CSM Ploieşti a pierdut cu 39-20 (20-12), iar în etapa următoare va juca, la finalul săptămânii, pe teren propriu, cu CSU Piteşti.
Altfel, băieţii au avut pauză, în acest weekend, în competiţia de la nivelul Juniorilor 1, din cauza numărului impar de echipe cu care a pornit la drum Seria C, dar vor juca, sâmbătă, din nou, în Sala „Olimpia”, cu ACS Tonus Bucureşti.
Echipele de junioare 2 şi 3 ale clubului au o pauză competiţională de două săptămâni, urmând să revină la campionat la mijlocul săptămânii viitoare, etapele a 11-a (J2) şi a 12-a (J3) fiind programate de FRH pe 4, respectiv 5 decembrie.
Astăzi a avut loc etapa a 2-a a Campionatului Judeţean la Juniori 4
În acest weekend, echipele de juniori 4 ale clubului au avut parte de cea de-a doua etapă a Campionatului Judeţean, fetele jucând, astăzi, în Sala de la Brazi, iar băieţii, în Sala “Leonard Doroftei”.
Fetele pregătite de Geta Opincariu au jucat aşadar, la Brazi, competiţia judeţeană feminină având o singură grupă, formată din şase echipe: CSO Tricolorul Breaza, Academia Junior, HC Activ Plopeni, CSŞ Ploieşti, CS Brazi şi CSM Ploieşti. La fel ca în prima etapă, de la sfârşitul lunii octombrie, fiecare formaţie a disputat câte două meciuri, elevele Getei Opincariu întâlnind CSO Tricolorul Breaza şi CS Brazi.
Lotul CSM Ploieşti prezent la Brazi a fost următorul: Alexia Niţă, Alexandra Sîrbu, Irina Simion, Andreea Popescu, Bianca Pîrvulescu, Ştefania Ghiţă, Eva Petrescu, Giulia Burtea, Andreea Stoica, Delia Roşu, Beatrice Căldărariu, Karina Ştefan, Daria Dinu, Adelina Andrei, Daria Stan şi Federica Cernat.
Băieţii pregătiţi de Ramona Ştefan au evoluat pe teren propriu, în Sala “Leonard Doroftei”, şi au făcut parte din Grupa A, alături de CSO Mizil, Academia Junior şi HC Pitic. Şi ei au jucat doar două meciuri, cu Academia Junior şi CSO Mizil, la fel ca în prima etapă, de la Plopeni.
Lotul CSM Ploieşti a fost următorul: Andrei Pop, Vlăduţ Murăscu, Mihai Duţă, Radu Duţu, Eduard Romee, Vladimir Voicu, Gabriel Roşu, Alexandru Popescu, Luca Cristian Constantin, Rareş Bucur, Mihai Costache, Paul Goran, Mathias Bozga, Nikolas Milea, Ştefan Anastasiu, Ştefan Răducanu, Alexandru Stoica, Alvaro Ciobanu şi Darius Oprea.
Judoka de la CSM-CFR-CSŞ Ploieşti, 15 medalii obţinute la Cupa “Kimonoul de Aur”!REZULTATELE REUNIUNII DIN 23 NOIEMBRIE 2019

References: CSM 
 CSM 
 CSM 
 CSM 
 CSM 
 CSM